järelevaatamine (skr anupaśyanā; pl anupassanā; tb rjes su mthong pa), budismis *meeleharjutus, mille abil saadakse üle juurdunud väärarvamustest ja -harjumustest neid pidevalt jälgides ja analüüsides. See  põhineb arusaamal, et kui *seadmusi põhjalikult uurida, siis nähakse nende *püsitust ja *omaoleku puudumist. Selle harjutuse eesmärgiks on harjuda asju nägema 'nii nagu need on' (skr *yathābhūtam), s.o olemuslikult tühjadena (skr śūnya). Ingl contemplation, investigation.